

ΚΕΝΤΡΟ ΕΚΠΑΙΔΕΥΣΗΣ ΓΙΑ ΤΟ ΠΕΡΙΒΑΛΛΟΝ ΚΑΙ ΤΗΝ ΑΕΙΦΟΡΙΑ ΘΕΡΜΗΣ, ΛΙΒΑΔΙ

Χρήσιμες οδηγίες

**Πρόσβαση**: Από τον επαρχιακό δρόμο Θεσσαλονίκης – Πολυγύρου, λίγο πριν τα Βασιλικά στρίβετε αριστερά για Περιστερά. Προσοχή, στα 2,8 χλμ είναι η διασταύρωση για Περιστερά (αριστερά). Εσείς θα συνεχίσετε ευθεία προς τα δεξιά (υπάρχει πινακίδα, αλλά είναι παλιά και φθαρμένη) προς Λιβάδι και Πετροκέρασα και ανεβαίνετε το βουνό σε μία διαδρομή 10 χλμ. Μπαίνετε στον κεντρικό δρόμο του χωριού και σε 1 χλμ. στην αριστερή πλευρά θα δείτε δύο μεγάλα πέτρινα κτίρια, αυτά του ΚΕΠΕΑ Θέρμης (χωρίς ταμπέλα προς το παρόν), περίπου 400 μέτρα πριν την κεντρική πλατεία του χωριού.

Η διαθεσιμότητα του λεωφορείου που σας έφερε, θα φανεί χρήσιμη για πιο εύκολη προσέγγιση στο πεδίο, στο πρόγραμμα του δάσους.

Η θερμοκρασία στο Λιβάδι συνήθως είναι 5 βαθμούς χαμηλότερη από την πόλη.

**Ρούχα**: Φοράμε φόρμες, άνετα ρούχα, μακριά παντελόνια, παπούτσια ορειβατικά ή για περπάτημα στη φύση, μποτάκια ή γαλότσες κατά προτίμηση. Ίσως φανεί χρήσιμο τα παιδιά να έχουν μαζί τους ένα δεύτερο ζευγάρι κάλτσες, μπλουζάκι, αντιανεμικό - αδιάβροχο.

**Φαγητό**: Θα φέρετε μαζί σας οπωσδήποτε νερό και φαγητό, αλλά και γενικά οτιδήποτε μπορεί να θελήσετε. Προτιμήστε στεγνή τροφή (σάντουιτς, πίτες, κ.α.) Αν κάνετε πικ νικ (στα προγράμματα του δάσους και της βιοποικιλότητας), φέρτε στρωσίδια και σακούλες σκουπιδιών.

Υπάρχει, επίσης, η δυνατότητα να παραγγείλετε σε ταβέρνα του χωριού σάντουιτς (ψωμάκι με χωριάτικο λουκάνικο ή σουτζουκάκι ή μπιφτέκι) και τηγανητές πατάτες σε προσιτή τιμή μόνο *κατόπιν έγκαιρης συνεννόησης- δύο μέρες νωρίτερα.*

**Σχολικό φαρμακείο:** Να έχετε μαζί σας φορητό φαρμακείο για πρώτες βοήθειες.

**Μαντήλια**: Αν έχετε μαντήλια, φέρτε τα μαζί σας, για να κάνουμε παιχνίδια με κλειστά μάτια στο δάσος (για τα προγράμματα του δάσους και της βιοποικιλότητας). Αντί για μαντήλια μπορoύμε, επίσης, να χρησιμοποιήσουμε μάσκες ή περιλαίμιο (buff).

**Επικοινωνίες**: Μόνο η Cosmote έχει σήμα στο Λιβάδι.

Καλό είναι να υπάρχει επικοινωνία με το ΚΕΠΕΑ 2-3 μέρες πριν την επίσκεψη.

**Εκπαιδευτική διαδικασία:** Παρακαλούμε πολύ, οι συνοδοί των μαθητικών ομάδων

* να συνοδεύουν τους/ τις μαθητές/ τριες στις διαδρομές και τα μονοπάτια, που θα ακολουθούν, ένας μπροστά και ένας πίσω
* Να συμβουλεύουν τους/ τις μαθητές/ τριες να ακολουθούν το μονοπάτι και να μη παρεκκλίνουν από αυτό
* Να βοηθούν στο συντονισμό των ομάδων, όταν χρειάζεται

**Διαδικαστικά:** Έχετε μαζί σας όλα τα απαιτούμενα έγγραφα για την εκπαιδευτική επίσκεψη, καθώς και την κατάσταση (με αρ. μητρώου) μαθητών και των συνοδών εκπαιδευτικών.

 Σας περιμένουμε!

Τα μέλη της Παιδαγωγικής Ομάδας

 Αλέξανδρος Οικονομίδης, Άρις Κωνσταντινίδης
 Λουκία Λιθοξοΐδου

Επικοινωνία: kepea.thermis.livadi@gmail.com / 23960 61210, 6944246338